ΓΡΑΠΤΗ ΕΡΩΤΗΣΗ P-2427/01

υποβολή: Giovanni Pittella (PSE) προς την Επιτροπή

(3 Σεπτεμβρίου 2001)

Θέμα: Καταπολέμηση της παιδοφιλίας

Λαμβάνονταςπόψη ότι: την Κυριακή 24 Αυγούστου ανακαλύφθηκαν στο διαδίκτυο δύο ιστοσελίδες περιέχουσες φωτογραφικό ρεπορτάζ με άνω των 400 φωτογραφιών που απεικόνιζαν 23 νεογνά βιασμένα και βασανισμένα στις βρεφοκοιτίδες, τα μπανάκια και ανάμεσα σε μπιμπερόν και πάνες· ότι την περασμένη εβδομάδα ανακαλύφθηκε μια άλλη ιστοσελίδα με εικόνες από πτώματα μικρών παιδών κομματιασμένα και ξεκοιλιασμένα σαν ζώα· ότι μετά τις αποκαλύψεις αυτές έγιναν μηνύσεις στις Δικαστικές Αρχές·

Μπορεί η Επιτροπή να γνωστοποιήσει ποιά μέτρα προτίθεται να λάβει για να αντιμετωπισθεί η ταχύτατα εξαπλούμενη αυτή τραγωδία και εάν προτίθεται να ενεργοποιηθεί προκειμένου να συσταθεί μια Ευρωπαϊκή Αρχή κατά της παιδοφιλίας on line, που θα επιτρέψει μεταξύ άλλων τη συγκρότηση ενός μονίμου παρατηρητηρίου των ιστοσελιδων web;

Απάντηση του κ. Vitorino εξ ονόματος της Επιτροπής

(3 Οκτωβρίου 2001)

Η Επιτροπή ανησυχεί από μακρού για τη διάδοση εικόνων παιδεραστικού περιεχομένου μέσω του Διαδικτύου, ειδικότερα όσον αφορά την πορνογραφία με θέματα παιδιά. Για την καταπολέμηση αυτού του φαινομένου έχει προτείνει ένα πολυετές κοινοτικό πρόγραμμα δράσης για την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα, το οποίο εγκρίθηκε από το Συμβούλιο και το Κοινοβούλιο στις 25 Ιανουαρίου 1999(1). Το πρόγραμμα δράσης προβλέπει στήριξη σε 4 τομείς: ευρωπαϊκό δίκτυο ανοικτών τηλεφωνικών γραμμών, αυτορρύθμιση της βιομηχανίας, ανάπτυξη συστημάτων φιλτραρίσματος και διαβάθμισης και συνειδητοποίηση.

Επί πλέον, τα κράτη μέλη έχουν επίσης αναλάβει τη δέσμευση να παράσχουν το κατάλληλο πλαίσιο, σύμφωνα με τις συστάσεις του Συμβουλίου της 24ης Σεπτεμβρίου 1998 για την ανάπτυξη της ανταγωνιστικότητας της ευρωπαϊκής βιομηχανίας οπτικοακουστικώνπηρεσιών καιπηρεσιών πληροφόρησης μέσω της προώθησης εθνικών πλαισίων με σκοπό την επίτευξη συγκρίσιμου και αποτελεσματικού επιπέδου προστασίας των ανηλίκων και της ανθρώπινης αξιοπρέπειας(2).

Η Επιτροπή αποδίδει μεγάλη σημασία στο να μπορέσει η Ένωση να λάβει αποτελεσματικά μέτρα ειδικότερα κατά της παιδικής πορνογραφίας στο Διαδίκτυο. Σχετική δράση έχει αναληφθεί τόσο σε νομοθετικό όσο και σε άλλα επίπεδα. Η Επιτροπήπέβαλε πέρσι σχέδιο για απόφαση-πλαίσιο του Συμβουλίου(3) η οποία, εντός γενικότερου πλαισίου, περιλαμβάνει διατάξεις για την προσέγγιση της νομοθεσίας και των κυρώσεων στα κράτη μέλη στον τομέα της σεξουαλικής εκμετάλλευσης παιδιών, με ιδιαίτερη αναφορά στην παιδική πορνογραφία μέσω του Διαδικτύου. Το κείμενο αυτό ευρίσκεται σήμεραπό συζήτηση στο Συμβούλιο και το Κοινοβούλιο.

Κυρίως αρμόδιες για την αντιμετώπιση του παράνομου περιεχόμενου (συμπεριλαμβανόμενης και της παιδικής πορνογραφίας) είναι οι αντίστοιχες αρχές επιβολής του νόμου και οι δικαστικές αρχές των κρατών μελών, οι οποίες συνεργάζονται σε διεθνή κλίμακα για την πάταξη της παιδικής πορνογραφίας στο Διαδίκτυο, μέσω τωνφιστάμενων διαύλων επικοινωνίας όπως η Ευρωπόλ και η Ιντερπόλ. Σε μερικά κράτη μέλη έχουν ήδη συσταθεί ειδικά κέντρα παρακολούθησης από τις εθνικές αρχές επιβολής του νόμου από τα οποία παρακολουθείται η διάδοση μέσω του Διαδικτύου εικόνων παιδικής πορνογραφίας. Επί του παρόντος, η Ευρωπόλ εξετάζει την ανάγκη σύστασης ενός κέντρου παρακολούθησης σε επίπεδο Ένωσης, με σκοπό την ενίσχυση της συνεργασίας και της αποτελεσματικότητας ως προς την καταπολέμηση της παιδικής πορνογραφίας μέσω του Διαδικτύου σε ολόκληρη την Ένωση.

(1) ΕΕ L 33 της 6.2.1999.

(2) ΕΕ L 270 της 7.10.1998.

(3) ΕΕ C 62 E της 27.2.2001.